
ОТЧЕТ ЗА ДЕЙНОСТТА НА ОБЩИНСКИ СЪВЕТ ИВАНОВО ЗА ПЪРВОТО ШЕСТМЕСЕЧИЕ НА 2026 ГОДИНА
Настоящият отчет е изготвен  на основание чл. 27, ал. 6 от Закона за местното самоуправление и местната администрация (ЗМСМА) и чл. 18, ал. 5 от Правилника за организацията и дейността на общинския съвет, неговите комисии и взаимодействието му с общинската администрация (мандат 2023-2027) и обхваща първото шестмесечие на 2026 година.

Като орган на местното самоуправление Общинския съвет приема решения в рамките на своята компетентност при спазване на изискванията на закона и съобразяване с интересите на гражданите на Общината.
Основната дейност на Общинския съвет се извършва в постоянните комисии, където задълбочено и компетентно се обсъждат предложените проекти за решения. Именно задълбоченото разглеждане на проектите за решения в постоянните комисии води до внасяне в заседание на Общинския съвет на проекти на решения, по които всички общински съветници имат изградено мотивирано убеждение за това дали да ги подкрепят или не.
За времето от 01.01.2026 г. до 30.06.2026 г., Общински съвет Иваново проведе 6 заседания (при изискуем минимум, съгласно чл. 27, ал.1 от ЗМСМА 6 заседания за година).
Общинските съветници участваха в работата на постоянните комисии и заседанията на Общинския съвет, като отсъствията от заседания на Общински съвет Иваново за отчетния период са общо 6 – 5 на г-жа Айгюле Мехмедова и 1 на г-н Ивайло Христов.
Постоянните комисии са провели общо 35 заседания. От тях 11 са на Постоянната комисия по финанси, бюджет и данъчна политика, икономическа и инвестиционна политика, регионално сътрудничество и европейски програми, 11 на Постоянната комисия по устройство на територията, общинска собственост, земеделие и гори, опазване на околната среда, местното самоуправление и нормативната уредба, жалби, сигнали и предложения от граждани, 12 на Постоянната комисия по образование, култура, вероизповедание, младежта, спорта, туризма, здравеопазване и социални дейности, транспорт, транспортна инфраструктура и безопасност на движението, обществен ред и сигурност и 1 на Постоянна комисия по предотвратяване и установяване на конфликт на интереси и етика. Разгледали са всички внесени материали за заседания на Общински съвет.

За 6 заседания Общински съвет Иваново е приел общо 76 решения, средно по 13 решения на заседание, като няма отложени докладни записки. 

Приетите от Общински съвет решения се отнасят за:

· 21 от решенията са свързани с разпореждане с общинска собственост, като от тях за продажба – 9;

· 20 от решенията са за приемане на отчети, информации и доклади;

· 11 от решенията са по финансови въпроси (2 от които са за отпускане на еднократна помощ за раждане на дете);
· 4 от решенията са по Закона за устройство на територията;
· 4 от решенията са свързани с въпроси в областта на земеделието и горите;
· 4 от решенията са за определяне на представители за участия в общи събрания;

· 4 от решенията са за приемане на програми:

· Програма за работа на Общински съвет Иваново през 2026 година;

· Програма за развитие на туризма в Община Иваново за 2026 г.;

· План - програма за дейността на МКБППМН към Община Иваново за 2026 г.;

· Програма за закрила на детето в Община Иваново за 2026 г.
· 3 от решенията са за кандидатстване с проектни предложения;
· 2 от решенията са за определяне на почетен гражданин на Община Иваново;

· 1 от решенията е за създаване на нов Съвет по въпросите на социалните услуги в Община Иваново;
· 1 от решенията е за възлагане на обществен превоз на пътници, по утвърдени маршрутни разписания от областната транспортна схема от квотата на Община Иваново, по реда на Закона за обществените поръчки;

· 1 от решенията е за одобряване на Годишен план на дейностите за подкрепа за личностно развитие на децата и учениците в Община Иваново за 2026 г.;
· 1 от решенията е за одобряване на Вътрешни правила за организацията и реда за подаване, проверка и контрол на декларации по Закона за Сметната палата и за установяване на конфликт на интереси.

В 44 решения Общинският съвет възлага на Кмета на Община Иваново и общинска администрация последващи действия и процедури. 
В дневния ред на заседанията са включени общо 77 докладни записки, като от тях от Кмета на Общината - 55, 13 докладни записки от г-н Пламен Дончев – зам.-кмет на Община Иваново и 8 докладни записки от Председателя на Общински съвет.
Задачите, заложени в Програмата за работата на Общински съвет Иваново през 2025 г. за първото шестмесечие са изпълнени, с изключение на:

- т.5 от първото тримесечие „Приемане на бюджет на Община Иваново за 2026 г.“;

- т.6 от първото тримесечие “Одобряване на актуализирана бюджетна прогноза на Община Иваново за местни дейности 2026-2028 г.“

- т.6 от второто тримесечие „Приемане информация за изменение на бюджета на Община Иваново за I тримесечие“

тъй като бюджета за 2026 г. на Република България все още не е приет от Народното събрание.
Всички проекторешения и актове се публикуват в сайта на Община Иваново.

В изпълнение на чл.27, ал.6 от ЗМСМА, предоставям настоящия отчет за първото шестмесечие на 2026 година за сведение на вниманието на общинските съветници, на кмета на Общината, кметовете на кметства и кметските наместници към Община Иваново и общинска администрация, на областния управител, както и на жителите на община Иваново.


МАРИЯН ДРАШКОВ   /П/

Председател Общински съвет

